સંજીવ કુમારના જીવનની બીજી મોટી વાત એ પણ કહી શકાય કે તેને મુંબઇમાં જીવનભર ભાડાના મકાનમાં રહેવું પડયું હતું, વેલ આની પાછળ સંજીવની કંજૂસી નહોતી જ, કારણ કે સંજીવને મુંબઇના બાન્દ્રા વિસ્તારમાં એક સુંદર મકાન ખૂબ ગમી ગયું હતું, તેને આ મકાન ખરીદવું જ હતું, પરંતુ જે સમયે તેને તે મકાન ખરીદવું હતું તે સમયે મકાન માલિકે જણાવેલા પૈસા તેની પાસે નહોતા, બાદમાં જ્યારે મકાન માલિકે તે સમયે જણાવેલા પૈસા ભેગા થયા ત્યારે ફરીથી મકાનની કિંમત વધી ગઇ અને આમ સંજીવ બાંન્દ્રાનું તેનું ડ્રીમ હાઉસ નહોતો લઇ શક્યો, જોકે બાદમાં તેણે ચેતન આનંદના બંગલાની બાજુમાં એક મોટી જગ્યા ખરીદી હતી, પરંતુ આ જગ્યાએ ઘર બને તે પહેલાં જ સંજીવ કુમારે આ દુનિયામાંથી વિદાઇ લઇ લીધી.